**Dilysu rhaglenni lle mae’r corff dyfarnu yn Gorff Proffesiynol, Statudol neu Reoleiddiol (CPSRh)**

Mae’r Brifysgol yn cynnig nifer o raglenni proffesiynol a achredir yn allanol lle nad y Brifysgol ei hun yw’r corff dyfarnu. Mae’r cwricwlwm a’r strategaethau asesu a sicrhau ansawdd ar gyfer y rhaglenni hyn yn cael eu penderfynu i raddau helaeth – ac mewn rhai achosion yn llwyr – gan y corff dyfarnu allanol, gan gyfyngu ar y cyfle i drafod ac addasu adeg dilysu. Dilynir y gweithdrefnau a ddisgrifir isod felly mewn perthynas â’r rhaglenni hyn.

**Dogfennaeth**

1. Bydd y ddogfennaeth a gyflwynir i’w dilysu fel arfer yn cynnwys:
   * y ffurflen gais i’w hachredu, lle mae dogfen o’r fath yn bodoli;
   * y maes llafur a ddarperir gan y corff allanol, lle mae dogfen o’r fath yn bodoli;
   * dogfen rhaglen gryno gan ddefnyddio’r templed a ddarperir yn Atodiad AC5a. Bydd union gynnwys pob adran yn dibynnu ar arferion a gofynion y corff allanol;
   * yr adroddiad achredu allanol, ffurflen gymeradwyo’r ganolfan neu dystiolaeth arall fod y Brifysgol wedi’i hachredu gan y corff allanol.

**Cam cyntaf y broses ddilysu**

1. Fel arfer bydd cam cyntaf y broses ddilysu yn cynnwys:
   * cyflwyno’r ddogfennaeth ddilysu i Bennaeth y Swyddfa Academaidd am sylwadau gan ddefnyddio Atodiad AC5b:
   * y broses achredu sy’n ofynnol gan y corff allanol.
2. At ddibenion rhan gyntaf y broses ddilysu, bernir bod y corff allanol yn cyflawni rôl ymgynghorwyr allanol.

**Ail gam y broses ddilysu**

1. Mae ail gam y broses ddilysu fel arfer yn cynnwys cyflwyno’r ddogfen ddilysu a’r ffurflen AC5b wedi’i chwblhau i’r Pwyllgor Safonau Academaidd er gwybodaeth.